Cuneiform Tablet Prague I 537
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-sú-en₆ ú lá-qé-ep a-na lá-qé-ep qí-bi-ma um-ma tù-ta-a-ma 6.33333 ma-na AN.NA i pá-ni-tim a-šu-mì tù-ur-a-šùr ù a-ší-tí-šu i li-bi₄-a tal-qé-ma ṭup-pá-am ša ku-nu-ki-kà ta-dí-nam a-ḫa-ma 2 ṭup-pé-e ša kà-ri-im tal-qé-a-am ša KÙ.BABBAR a-na-ku ú-ša-ra-ku-ni u₄-ma-am me-er-ú tù-ur-a-šùr a-na AN.NA ša a-ta tal-qé-u iṣ-bu-tù-ni-ma a-dí ma-lá ú 2-šé-ni-šu a-na kà-ri-im ir-de₈-ú-ni-ma sí-ki ú-kà-i-lu um-ma šu-nu-ma mì-ma a-na lá-qé-ep lá i-dí-in 6 ANŠE ša um-mì-a-ni ik-tù-ú-ma a-na <gap> ma-at el-me-el-me ṭá-áb-tám i-za-bi₄-lu kà-ru-um dí-nam i-dí-in-ma a-ṣé-er 6 ANŠE 10 TÚG SIG₅-tim a-kà-na-ak-ma a-na me-er-e tù-ur-a-šur e-zi-ib a-na ITU.1.KAM a-ta ta-lá-kam-ma a-na me-er-e tù-ur-a-šur ú-kà-an-kà šu-ma a-na ITU.1.KAM lá ta-tal-kam TÚG.ḪI.A i-ta-bu-lu-ma a-na-ku ku-a-tí a-šé-e-kà a-ḫi a-ta i-na {d}UTU-ši ṭup-pì ta-ša-me-ú tí-ib-a-ma a-tal-kam lá-ma u₄-mu-ú im-lu-ú-ni iš-tí me-er-e a-wi-lim ku-ta-i-in e lá ta-li-kam-ma 0.5 ma-na.TA KÙ.BABBAR a-na TÚG-ba-tí-a i-ṣé-ri-kà e al-qé a-na i-dí-sú-en₆ qí-bi₄-ma šu-ma lá i-lá-kam ši-be-e šu-ku-šum 0.5 ma-na.TA KÙ.BABBAR a-na TÚG-ba-tí-a i-ṣé-ri-šu a-na šu-mì ší-be-e i-na ṭup-pì-im lu-up-ta-ma šé-bi-lam